
REPUBLIKA HRVATSKA
TRGOVAČKI SUD U SPLITU 
Split, Sukoišanska 6                                                    
                                                                                                           

U IME REPUBLIKE HRVATSKE 

R J E Š E N J E
	
Trgovački sud u Splitu, po sucu ovog suda Katarini Mikulić, kao stečajnom sucu, u postupku povodom prijedloga predlagatelja-dužnika IVA LEKO vl.obrta KOCKA, PLAŽA MILIĆEVO-TOĆ, Okrug Gornji, OIB: 42550515538, radi sklapanja predstečajne nagodbe, dana 24. kolovoza 2016. godine 

r i j e š i o     j e

I. Ova predstečajna nagodba sklapa se između dužnika IVA LEKO vl.obrta KOCKA, PLAŽA MILIĆEVO-TOĆ, Okrug Gornji, OIB: 42550515538 i vjerovnika predstečajne nagodbe sa utvrđenim tražbinama u sveukupnom iznosu od 265.584,14 kuna, za koje vjerovnici imaju pravo glasa u visini utvrđene tražbine:


	RBR
	OIB
	NAZIV VJEROVNIKA
	UTVRĐENA TRAŽBINA

	1
	18683136487
	Ministarstvo financija RH
	251.199,81

	2
	63073332379
	HEP-Opskrba d.o.o.
	14.384,33



II. Dužnik će vjerovnicima navedenim u tablici točke I ove nagodbe namiriti navedene utvrđene tražbine na slijedeći način:  

Tablica 1. 

	Red.br.
	Vjerovnik
	OIB
	Utvrđena tražbina
	Otpis kamata
	Preostali iznos za namirenje

	
1
	Ministarstvo financija-Porezna uprava
	
18633136487
	
251.199,81
	
23.739,85
	
227.459,96



Utvrđenu tražbinu prema vjerovniku Ministarstvo financija – Porezna uprava u iznosu od 251.199,81 kuna dužnik će podmiriti na način da se od utvrđene tražbine otpisuje kamata u  iznosu od 23.739,85 kuna. Preostali iznos tražbine koji predstavlja glavnicu i iznosi 227.459,96 kuna dužnik će otplatiti u 24 jednakih mjesečnih anuiteta uz godišnju kamatnu stopu od 4,5%. Prvi mjesečni anuitet otplate dugovanja dospijeva posljednjeg dana u mjesecu koji slijedi iza mjeseca kada je rješenje suda kojim se odobrava sklopljena predstečajna nagodba postalo pravomoćno, a svaki slijedeći anuitet dospijeva na naplatu zadnjeg dana u mjesecu koji slijedi nakon mjeseca u kojem je bilo dospijeće zadnjeg anuiteta.  Otplata će se vršiti prema anuitetnom planu izrađenom od strane Porezne uprave.

Tablica 2.

	Red.br.
	Vjerovnik
	OIB
	Utvrđena tražbina
	Otpis kamata
	Preostali iznos za namirenje

	
1
	
HEP-Opskrba d.o.o. 
	
63073332379
	
14.384,33
	
5.392,87
	
8.991,46



Utvrđenu tražbinu prema vjerovniku HEP-Opskrba d.o.o. u iznosu od 14.384,33 kuna dužnik će podmiriti na način da se od utvrđene tražbine otpisuje kamata u iznosu od 5.392,87 kuna. Preostali iznos tražbine  koji iznosi 8.991,46 kuna dužnik će otplatiti u 24 jednakih mjesečnih anuiteta uz godišnju kamatnu stopu od 4,5%. Prvi mjesečni anuitet otplate dugovanja dospijeva posljednjeg dana u mjesecu kada je rješenje suda kojim se odobrava sklopljena predstečajna nagodba postalo pravomoćno, a svaki slijedeći anuitet dospijeva na naplatu zadnjeg dana u mjesecu koji slijedi nakon mjeseca u kojem je bilo dospijeće zadnjeg anuiteta.  

III.  Dužnik se obvezuje izmiriti prioritetne tražbine u skladu sa Zakonom.
IV.  Stranke su suglasne da dužnik ima obvezu izvršiti isplate iznosa određenih u točci II. ove nagodbe u rokovima koji su predviđeni u točci II. te njenim pripadajućim dijelovima.
V. Stranke ove nagodbe suglasne su da ako dužnik ne izvrši isplatu iznosa određenih točkom II. ove nagodbe i njenim pripadajućim dijelovima, u rokovima iz istih, da je svaki od vjerovnika temeljem ove predstečajne nagodbe kao ovršne isprave, ovlašten zatražiti prisilnu neposrednu naplatu svoje tražbine na cjelokupnoj pokretnoj i nepokretnoj imovini, uključujući i na tražbinama dužnika prema bankama po bilo kojem žiro-računu, a radi neposrednog namirenje svoje tražbine. 
VI. Temeljem ove predstečajne nagodbe dužnik se oslobađa obveze isplate vjerovnicima iznosa većeg od iznosa koji je prihvaćen ovom nagodbom, a rokovi plaćanja odgađaju se u skladu s nagodbom.
VII. Nakon što su stranke pročitale tekst nagodbe, suglasnost s njenim sadržajem potvrđuju vlastoručnim potpisima kojim se činom smatra da je nagodba sklopljena. 
VIII. Ova sudska nagodba, sukladno čl. 66. st. 13. ZFPPN-a ima snagu ovršne isprave za sve vjerovnike čije tražbine su utvrđene. 

                                                              Obrazloženje

Rješenjem Nagodbenog vijeća ST02 Financijske agencije, Regionalnog centra Split, Klasa: UP - I/110/07/15-01/7703, Ur. br: 04-06-15-7703-12 od  29. lipnja 2015. godine povodom prijedloga predlagatelja- dužnika IVA LEKO vl.obrta KOCKA, PLAŽA MILIĆEVO-TOĆ, Okrug Gornji, OIB: 42550515538 otvoren je postupak predstečajne nagodbe nad dužnikom IVA LEKO vl.obrta KOCKA, PLAŽA MILIĆEVO-TOĆ, Okrug Gornji, OIB: 42550515538.

Rješenjem Nagodbenog vijeća ST02 Financijske agencije, Regionalnog centra Split, Klasa:UP - I/110/07/15-01/7703, Ur. br: 04-06-15-7703-24 od 07. kolovoza 2015. godine  u ovom postupku utvrđene tražbine vjerovnika sa pravom glasa u ukupnom iznosu od 265.584,14 kn, ukupan iznos osporenih tražbina 8.482,02 kuna. Prijeboj nije vršen. 
 
Rješenjem Nagodbenog vijeća ST02 Financijske agencije, Regionalnog centra Split, Klasa: UP-I/110/07/15-01/7703, Ur. br: 04-06-15-7703-32 od 26. kolovoza 2015. godine utvrđeno je da su za plan financijskog restrukturiranja dužnika glasovali vjerovnici čije tražbine prelaze 2/3 vrijednosti svih utvrđenih tražbina, odnosno ukupan iznos glasova za prihvaćanje plana financijskog restrukturiranja iznosi 251.199,81 kuna od ukupno utvrđenih tražbina vjerovnika u iznosu od 265.584,14 kn za koje vjerovnici imaju pravo glasa), radi čega se sukladno čl. 63. Zakona o financijskom poslovanju i predstečajnoj nagodbi proglašava da se plan financijskog restrukturiranja smatra prihvaćenim (list spisa 47-51 spisa).

Sve naprijed navedeno je utvrđeno pregledom naprijed označenih rješenja Financijske agencije.

Nakon prihvaćanja plana financijskog restrukturiranja, dužnik IVA LEKO vl.obrta KOCKA, PLAŽA MILIĆEVO-TOĆ, Okrug Gornji, OIB: 42550515538 podnijela je ovom sudu prijedlog za sklapanje predstečajne nagodbe.

Ročište radi sklapanja predstečajne nagodbe održano je kod ovog suda 24. kolovoza 2016. godine.

Na ročištu za sklapanje predstečajne nagodbe svoj pristanak za sklapanje nagodbe dao je vjerovnik Republika Hrvatska-Ministarstvo financija, Porezna uprava, OIB: 18683136487, čija tražbina  za glasovanje  iznosi 251.199,81 kuna, a koji navedeni iznos prelazi 2/3 vrijednosti svih utvrđenih tražbina.

Tražbina vjerovnika koji je dao svoj pristanak za sklapanje predstečajne nagodbe čini potrebnu većinu iz čl. 63. ZFPPN.

Radi svega izloženog, temeljem odredbi čl. 66. ZFPPN odlučeno je kao u izreci ovog rješenja.  

U Splitu, 24. kolovoza 2016. godine
                                                                                                                                                                                                                                SUDAC 

                                                                                                          Katarina Mikulić

POUKA O PRAVNOM LIJEKU: Protiv ovog rješenja može se izjaviti žalba u roku od osam (8) dana. Žalba se podnosi Trgovačkom sudu u Splitu, Split, Sukoišanska 6, u tri primjerka, a o žalbi u drugom stupnju odlučuje Visoki trgovački sud Republike Hrvatske.

DNA:
1. FINA Split, radi objave na web-stranicama uz dopis i zapisnik od 24. 08. 2016.
2. Obrtnom registru Trogir nakon pravomoćnosti
3. predlagatelju-dužniku
4. Porezna uprava Trogir nakon pravomoćnosti 
5. e- oglasna ploča suda 
6. spis 

